કેવી રીતે સચિન સસ્તામાં આઉટ થાય તો કલાકો સુધી કોઈનીયે સાથે વાત ન કરે, નિષ્ફળતાના દોરમાં અઠવાડિયા સુધી ઘરમાં પુરાઈ રહે, મોટી મૅચના પંદર કલાક અગાઉથી તૈયારી શરૂ કરી દે, તેની ક્રિકેટ કિટમાં શું-શું હોય, તેનું જાદુઈ બૅટ, તેને કોઈ ગુડ લક વિશ કરે તો તેને ન ગમે, સાહેબ ગ્રીન ટી જ પીવે, એકનું એક ગીત આખો દિવસ સાંભળ્યા કરે, ૨૦૧૧ના વર્લ્ડ કપની ફાઇનલમાં શું થયેલું... આવા ઝીણા-ઝીણા સંખ્યાબંધ ઍનેક્ડોટ્સ આ ફિલ્મમાં વેરાયેલા છે. સાથે બૅકગ્રાઉન્ડમાં વાગતું એ. આર. રહમાનનું મ્યુઝિક, મસ્ત.